**DĖL MATERIALIOJO ILGALAIKIO IR TRUMPALAIKIO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2023 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, atsižvelgdama į Nacionalinės švietimo agentūros 2023 m. gegužės 8 d. raštą Nr. SD-1301(1.6E) „Dėl nematerialiojo ilgalaikio ir trumpalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn Nacionalinės švietimo agentūros patikėjimo teise valdomą valstybės ilgalaikį ir trumpalaikį materialųjį turtą pagal sąrašą (1 ir 2 priedai).
2. Perduoti sprendimo 1 punkte nurodytą turtą, jį perėmus savivaldybės nuosavybėn, Rokiškio rajono savivaldybės pedagoginei psichologinei tarnybai valdyti (nuo 2023 m. liepos 1 d. – Rokiškio rajono savivaldybės švietimo centras), naudoti ir disponuoti juo patikėjimo teise (1 ir 2 priedai).
3. Įgalioti Rokiškio rajono savivaldybės administracijos direktorių, jo nesant – Bendrojo skyriaus vedėją, pasirašyti sprendimo 1 ir 2 punktuose nurodyto turto, perduodamo valdyti, naudoti ir disponuoti juo patikėjimo teise, perdavimo-priėmimo aktus.
4. Turtą naudoti savivaldybės savarankiškosioms funkcijoms įgyvendinti – savivaldybės teritorijoje gyvenančių vaikų iki 16 metų mokymuisi pagal privalomojo švietimo programų užtikrinimas, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymui organizuoti ir koordinuoti.
5. Skelbti sprendimą Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rasa Pugžlienė

**SPRENDIMO PROJEKTO**

**„DĖL MATERIALIOJO ILGALAIKIO IR TRUMPALAIKIO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“**

**AIŠKINAMASIS RAŠTAS**

2023-05-25

Projekto rengėjas – Turto valdymo ir ūkio skyriaus vyriausioji specialistė Rasa Pugžlienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Perimti Rokiškio rajono savivaldybės nuosavybėn savarankiškosioms funkcijoms ilgalaikį materialųjį turtą ir trumpalaikį turtą, jį perėmus perduoti valdyti, naudoti ir disponuoti juo patikėjimo teise Rokiškio rajono savivaldybės pedagoginei psichologinei tarnyba (nuo 2023 m. liepos 1 d. – Rokiškio rajono savivaldybės švietimo centras). |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 6 straipsnio 5 punktas, nustato, kad viena iš savarankiškos savivaldybių funkcijos yra „savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas” Šio straipsnio 6 punktas nustato “švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas;”.  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau- įstatymas) 6 straipsnio 2 punktas, nustato, kad Savivaldybė turtą įgyja, „savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus šio įstatymo 20 straipsnio 1 dalies 4, 5 ir 6 punktuose nustatytais atvejais;“ |
| 3. | Laukiami rezultatai | Perduotas turtas bus naudojamas Rokiškio rajono savivaldybės pedagoginės psichologinės tarnybos (nuo 2023 m. liepos 1 d. – Rokiškio rajono savivaldybės švietimo centras) vaikų iki 16 metų mokymuisi pagal privalomojo švietimo programas užtikrinimui bei švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymui organizuoti ir koordinuoti. |
| 4. | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Atsižvelgdami į Nacionalinės švietimo agentūros 2023 m. gegužės 8 d. raštą Nr. SD-1301(1.6E) „Dėl nematerialiojo ilgalaikio ir trumpalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ kuriame siūloma perimti valstybės turtą savivaldybės savarankiškosioms funkcijoms, kadangi savivaldybėje yra vaikų, turinčių specialiųjų ugdymosi poreikių, būtina jiems ir jų mokytojams bei šeimai suteikti pagalbą, ištiriant vaikų žinias ir profesinius gebėjimus. Perimamo turto naudojimo tikslas – vertinti mokinių, turinčių specialiųjų ugdymosi poreikių, profesinį kryptingumą. Atsižvelgiant į tai, siūlome sutikti perimti valstybės turtą savivaldybės nuosavybėn.  Taip pat siūlome, perėmus valstybės turtą Rokiškio rajono savivaldybės nuosavybėn, perduoti jį Rokiškio rajono savivaldybės pedagoginei psichologinei tarnybai (nuo 2023 m. liepos 1 d. – Rokiškio rajono savivaldybės švietimo centras) valdyti, naudoti ir disponuoti juo patikėjimo teise. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) |  |